भारत में यदि हम ‘गोवा इंटरनेशनल फिल्म फेस्टिवल’ को नजरंदाज कर दें, तो भारत में पाकिस्तानी सिनेमा दिखाने की कोई जगह या सुविधा नहीं है. मजेदार बात यह है कि भारत में पाकिस्तानी टीवी सीरियल काफी बड़ी मात्रा में देखे जाते हैं, तो फिर पाकिस्तानी फिल्मों से दुराव की बात मेरी समझ से परे है. ‘बजरंगी भाईजान’ और ‘बाजीराव मस्तानी’ फिल्मों ने पाकिस्तान में बहुत अच्छी कमाई की. पाकिस्तान में तमाम भारतीय कलाकार काफी लोकप्रिय हैं. पाकिस्तान में 1990 में फिल्में बनना लगभग बंद हो गयी थी. पर अब एक बार फिर से पाकिस्तान में फिल्में बनने लगी हैं.’’